Καλησπέρα - καλησπέρα...   Μπορεί κάποιος να με επιβεβαιώσει ή να με διορθώσει: Οτι ΔΕΝ δηλώνεται στο Ε9 το ποσοστό συνιδιοκτησίας επί οικοπέδου, σε περίπτωση που αναγράφεται ισόγειο κατάστημα σε πολυκατοικία (εντός σχεδίου πόλεως  εννοείται) άσχετα αν αυτό εμφανίζεται για φορολογικούς λόγους στη δήλωση Φ.Α.Π. Ν.Π. (όταν το κατάστημα ιδιοχρησιμοποιείται, για το διαχωρισμό κτίσματος-από συνολικό ακίνητο με τη χρήση δύο συντελεστών φόρου 6 & 1 τοις χιλιοίς).....   ?   

Εμφάνιση ποσοστού ιδιοκτησίας επί οικοπέδου στο Ε9
5. Διευκρινίζεται, όπως είχε επισημανθεί με προηγούμενες οδηγίες (ΠΟΛ. 1001/2005), ότι δεν συμπληρώνονται τα στοιχεία του οικοπέδου (στήλες 18-21) μόνο για κατηγορίες ακινήτου με κωδικό 1 ή 3 σε πολυκατοικία (δηλαδή μόνο για διαμερίσματα και επαγγελματικές στέγες). ΣΗΜΕΙΩΣΗ: Για τις ανάγκες συμπλήρωσης του εντύπου Ε9, ως πολυκατοικία θεωρείται κάθε πολυώροφη οικοδομή εντός σχεδίου πόλης ή οικισμού, η οποία αποτελείται από τρεις τουλάχιστον ορόφους κύριας χρήσης, στους οποίους συμπεριλαμβάνεται και το ισόγειο ή η οικοδομή που, ανεξάρτητα από τον αριθμό των ορόφων, έχει διαμερίσματα συνολικού εμβαδού 500 τ.μ., τα οποία προορίζονται σύμφωνα με τις διατάξεις του Γενικού Οικοδομικού Κανονισμού για πολύωρη παραμονή ανθρώπων, για διημέρευση, συναναστροφή, εργασία ή ύπνο. Κατά συνέπεια, δεν αναγράφονται τα στοιχεία του οικοπέδου (στήλες 18-21) για διαμερίσματα και επαγγελματικές στέγες σε πολυκατοικία, με την προϋπόθεση ότι έχει γίνει τελεία σύσταση οριζόντιας ιδιοκτησίας. ΠΡΟΣΟΧΗ: Αν η πολυκατοικία βρίσκεται σε οικόπεδο για το οποίο δεν εφαρμόζεται αντικειμενικός προσδιορισμός, τότε αναγράφονται και τα στοιχεία του οικοπέδου (στήλες 18 – 21) σε κάθε ανεξάρτητη οριζόντια ιδιοκτησία, με το ποσοστό που αντιστοιχεί σ’ αυτή.  

Σε ευχαριστώ πολύ! 

Καλησπέρα, Διάβασα τα παραπάνω και θα ήθελα να ρωτήσω κάτι ακόμα: όταν υπάρχει ποσοστό συνιδιοκτησίας 35/000 εξ αδιαιρέτου πως το γράφω στο ε9; Στην στήλη 19 βάζω 3,5; 

Δεν έχω καταλάβει για ποιο λόγο δεν είναι υποχρεωτικό να αναγράφονται τα στοιχεία οικοπέδου σε κάθε περίπτωση. Γιατί γίνεται αυτός ο διαχωρισμός μεταξύ κωδικών ακινήτων 1, 3 και των υπολοίπων; Άσε που η "τελεία σύσταση" θέλει ψάξιμο. Για να μην αναφερθώ στο τι "θεωρείται πολυκατοικία"... Αν για παράδειγμα έχουμε ισόγειο-όροφο με 8 γκαρσονιέρες των 50τετρ., αυτό ΔΕΝ είναι πολυκατοικία; 

Να ρωτήσω και εγώ τα παρακάτω παρακαλώ. Ιδιοκτησία σε 2 άτομα εξ'  αδιαιρέτου με α) ισόγειο 96,11 τετραγωνικά μέτρα (353 χιλ επι οικοπέδου) β) Α όροφος 87,45 τετραγωνικά μέτρα (321 χιλ επι οικοπέδου) γ) δικαίωμα υψούν 88,712 τετραγωνικά μέτρα. (326 χιλ. επι οικοπέδου)   Για τον πρώτο όροφο και το δικαιωμα υψούν δηλώνω το σπίτι 87,45 με 100% ιδιοκτησία χωρίς αναφορά στο οικόπεδο ? και για το δικαίωμα υψούν άλλη σειρά με κωδ 4 50% ιδιοκτησία στην αναλογία των 326 χιλ τετραγωνικά οικοπέδου σε σχεση με τα τετραγωνικα ??? Τα έχω μπλέξει.  

Στα κτίσματα επί οικοπέδου με σύσταση οριζόντιας ιδιοκτησίας όπου δεν έχει εξαντληθεί ο συντελεστής δόμησης αναγράφονται στην ίδια γραμμή και τα στοιχεία του οικοπέδου.  Προσοχή: Τα στοιχεία του οικοπέδου ανά ιδιοκτήτη αναγράφονται σε μία μόνο γραμμή εφόσον έχει περισσότερες από μία ιδιοκτησίες.  Μόνο στις περιπτώσεις αυτές συμπληρώνεται και η στήλη 22, δηλ. συνολική επιφάνεια κτισμάτων στο οικόπεδο.   Το δικαίωμα υψούν αναγράφεται σε άλλη γραμμή εφόσον αποτελεί ξεχωριστή ιδιοκτησία, σε εκατοστά συνιδιοκτησίας επί του οικοπέδου   . Διευκρινίζεται, όπως είχε επισημανθεί με προηγούμενες οδηγίες (ΠΟΛ. 1001/2005), ότι δεν συμπληρώνονται τα στοιχεία του οικοπέδου (στήλες 18-21) μόνο για κατηγορίες ακινήτου με κωδικό 1 ή 3 σε πολυκατοικία (δηλαδή μόνο για διαμερίσματα και επαγγελματικές στέγες). ΣΗΜΕΙΩΣΗ: Για τις ανάγκες συμπλήρωσης του εντύπου Ε9, ως πολυκατοικία θεωρείται κάθε πολυώροφη οικοδομή εντός σχεδίου πόλης ή οικισμού, η οποία αποτελείται από τρεις τουλάχιστον ορόφους κύριας χρήσης, στους οποίους συμπεριλαμβάνεται και το ισόγειο ή η οικοδομή που, ανεξάρτητα από τον αριθμό των ορόφων, έχει διαμερίσματα συνολικού εμβαδού 500 τ.μ., τα οποία προορίζονται σύμφωνα με τις διατάξεις του Γενικού Οικοδομικού Κανονισμού για πολύωρη παραμονή ανθρώπων, για διημέρευση, συναναστροφή, εργασία ή ύπνο. Κατά συνέπεια, δεν αναγράφονται τα στοιχεία του οικοπέδου (στήλες 18-21) για διαμερίσματα και επαγγελματικές στέγες σε πολυκατοικία, με την προϋπόθεση ότι έχει γίνει τελεία σύσταση οριζόντιας ιδιοκτησίας.      Οι βοηθητικοί χώροι δεν προσμετρώνται στη συνολική επιφάνεια των υφιστάμενων κτισμάτων (στήλη 22), εφόσον δεν έχουν προσμετρηθεί στο συντελεστή δόμησης βάσει της οικοδομικής άδειας. Σε περίπτωση όμως που έχουμε κτίσματα χωρίς οικοδομική άδεια, τότε στη στήλη 22, θα αναγράφεται η συνολική τους επιφάνεια.   Προσοχή: Σε περίπτωση αμφιβολίας καλό είναι να συμπληρώνεται πάντα η στήλη 22.  

Σε Ευχαριστώ.  

Σε κάθε περίπτωση αναγραφής κτισμάτων απαιτείται και η συμπλήρωση των στοιχείων του οικοπέδου ή γηπέδου, επί του οποίου βρίσκονται αυτά. Δεν συμπληρώνονται στοιχεία οικοπέδου αποκλειστικά και μόνο στην περίπτωση κατά την οποία οι οριζόντιες ιδιοκτησίες κατοικιών, επαγγελματικών στεγών, αποθηκών και θέσεων στάθμευσης σε πολυκατοικία έχουν δημιουργηθεί εν ζωή με συμβολαιογραφικό έγγραφο και εφόσον η αξία του οικοπέδου υπολογίζεται με το σύστημα αντικειμενικού προσδιορισμού αξίας ακινήτων. Για τις ανάγκες συμπλήρωσης της δήλωσης στοιχείων ακινήτων, ως πολυκατοικία θεωρείται κάθε πολυώροφη οικοδομή εντός σχεδίου πόλης ή οικισμού, η οποία αποτελείται από τρεις τουλάχιστον ορόφους, υφιστάμενους ή μελλοντικούς, στους οποίους συμπεριλαμβάνεται και το ισόγειο, ή η οικοδομή που, ανεξάρτητα από τον αριθμό των ορόφων, έχει κτισμένη επιφάνεια συνολικού εμβαδού 500 τ.μ..   Εχω δυο αποριες (μπορει και να ρωταω βλακειες αλλα εχω θολωσει).Αφορα συνολο τετραγωνικων μετρων οικοδομης μαζι με βοηθητικους χωρους? ΒΟΗΘΑΤΕ ΣΥΝΑΔΕΛΦΟΙ 

Εφόσον προσμετρούνται στο συντελεστή δόμησης ναι, διαφορετικά όχι. 

Συναδελφε σε ευχαριστω για την απαντηση αλλα εχω την εντυπωση οτι Οι βοηθητικοί χώροι δεν προσμετρώνται στη συνολική επιφάνεια των υφιστάμενων κτισμάτων (στήλη 22), εφόσον δεν έχουν προσμετρηθεί στο συντελεστή δόμησης βάσει της οικοδομικής άδειας.       Μηπως αυτο αφορα μονο τα υφισταμενα κτισματα και οχι την συνολικη επιφανεια για τον  χαρκτηρισμο ως πολυκατοικια....?       τα κτίσματα επί οικοπέδου με σύσταση οριζόντιας ιδιοκτησίας όπου δεν έχει εξαντληθεί ο συντελεστής δόμησης αναγράφονται στην ίδια γραμμή και τα στοιχεία του οικοπέδου.   Ισχυει ακομα το παραπανω   ? 

Μηπως αυτο αφορα μονο τα υφισταμενα κτισματα και οχι την συνολικη επιφανεια για τον  χαρκτηρισμο ως πολυκατοικια....?   θα πρέπει να ερωτηθεί μηχανικός κατά την γνώμη μου, δεν θυμάμαι ΠΟΛ που να το διευκρινίζει.     τα κτίσματα επί οικοπέδου με σύσταση οριζόντιας ιδιοκτησίας όπου δεν έχει εξαντληθεί ο συντελεστής δόμησης αναγράφονται στην ίδια γραμμή και τα στοιχεία του οικοπέδου.   Ισχυει ακομα το παραπανω   ?     έχει καταργηθεί η   πολ1001/2005? 

ρε παιδα να ρωτησω και εγω κατι που εχω χασει τη μπαλα??? συσταση οριζοντιας ιδιοκτησιας οικοπεδου 185 τμ  σαυτο μεσα θελω να δηλωσω μια αποθηκη και ενα καταστημα και ενα διαμερισμα. σε καθε μια γραμμη που θα βαζω τα κτισματα πρεπει να συμπληρωνω και τα τετραγωνικα που αντιστοιχουν στο οικοπεδο για το καθενα ή οχι?επισης οταν θα καταχωρησω το οικοπεδο θα συμπληρωσω  τη συνολικη επιφανεια κτισματων, μηπως χρειαζετραι να το κανω και σε καθε ακινητο που θα καταχωρω?μπορει οι ερωτησεις μου να ναι ατοπες ειμαι λιγο ασχετη με τα ε9 ευχαριστω εκ των προτερων... 

Σε αγροτεμαχιο 2500τμ με αποθηκη  32 τμ. η μητερα εχει στο 50% του αγροτεμαχιου πληρη κυριοτητα κ στο υπολοιπο 50% της ανηκει το 70% με πληρη κυριοτητα επισης.Οι δυο κορες της εχουν 20% κ 10% με ψιλη κυριοτητα αντιστοιχα.Πως καταχωρουνται στο ε9? Ευχαριστω εκ των προτερων.. 

τα  λες λιγο μπερδεμενα,η μητερα εχει δηλαδη το85% της πληρης κυριοτητας.οι κορες δεν μπορω να καταλαβω τι εχουν,γινε λιγο πιο αναλυτικος 

Καλησπέρα Τα ποσοστά των δικαιωμάτων που αναφέρετε, δεν ανταποκρίνονται αθροιζόμενα στο 100% της πλήρης κυριότητας. Λέτε 50 + 35 =  85% πλήρη η μητέρα, 5% ψιλή κυριότητα η μία κόρη και 10% ψιλή κυριότητα η άλλη. Μπορεί να είναι αυτή η πραγματικότητα αλλά, υπολείπεται ακόμη το 15% της επικαρπίας που πρέπει να ανήκει σε κάποιον. 

Αν και εχουν περασει μηνες και θα χεις βγαλει ακρη, να σου επισημανω το εξης: οταν υπαρχει ψιλη κυριοτητα (οπως λες οι κορες εχουν απο 20% και 10%), τοτε ΠΑΝΤΑ υπαρχει και επικαρπια, αρα, σιγουρα δε τα λες σωστα και οπως σου λεει και ο συναδελφος υπαρχει και ελλειψη ποσοστων         

Νομίζω ότι καλά τα εγραψε . Υπάρχει πληρης κυριότητα στο 50% του ακινήτου και στο υπόλοιπο 50% υπάρχει υπάρχει 70% πληρης κυριότητα και 30% ψιλή κυριότητα και επικαρπία . 

Καλησπέρα.Σε περίπτωση κατοικίας, το οικόπεδο γράφεται σε ξεχωριστή γραμμή με το σύνολο των κτισμάτων που βρισκονται σε αυτό?Ευχαριστώ. 

μόνο σε αυτή την περίπτωση: .... 7. Όταν κτίσμα έχει πρόσοψη αποκλειστικά σε ακάλυπτο χώρο ή σε αίθριο ή σε στοά, θεωρείται «τυφλό». Όταν οικόπεδο ή γήπεδο δεν έχει καμία πρόσοψη σε δρόμο ή πλατεία, θεωρείται τυφλό. Σε περίπτωση τυφλού κτίσματος, εφόσον, σύμφωνα με τα οριζόμενα στο άρθρο αυτό, αναγράφονται υποχρεωτικά τα στοιχεία του οικοπέδου και εφόσον αυτό δεν είναι τυφλό, αναγράφεται σε διαφορετική γραμμή, ώστε να δηλωθεί η πρόσοψή του, με συμπλήρωση και της συνολικής επιφάνειας των επ’ αυτού κτισμάτων. 

Συνάδελφοι παρακαλώ πολύ για μια βοήθεια γιατί δεν την παλεύω άλλο (γενικότερα..). Έχω μια σύσταση οριζοντίου ιδιοκτησίας (έτος σύνταξης το 2007) που περιγράφει με ακρίβεια τα μελλοντικά κτίσματα και ορίζει τη διανομή τους στους 4 ιδιοκτήτες (συγκεκριμένα πυλωτή με 2 κλειστά γκαράζ, 1ος με 2 διαμερίσματα και 2ος με άλλα δυο διαμερίσματα). Η πραγματικότητα είναι πως η οικοδομή είναι στη φάση του σκελετού μέχρι όμως και τον πρώτο όροφο. Ο 2ος δεν υπάρχει καθόλου. Είναι σωστή η κάτωθι σκέψη μου για το Ε9 (?): Δηλώνω αυτοτελείς ιδιοκτησίες τα ισόγεια γκαράζ με κωδ 99, στον 1ο όροφο τα δυο διαμερίσματα επίσης με κωδ 99, τον 2ο ως δικαίωμα υψούν (κωδ 4 με τα χιλιοστά επί του οικοπέδου χωρίς στήλη 22) και σε ένα από τα πρώτα (γκαράζ ή διαμερίσματα 1ου ορόφου) βάζω και τα στοιχεία του οικοπεδου. Επίσης στη διανομή των οριζόντιων ιδιοκτησιών το γίνεται αναφορά σε μελλοντικό δικαίωμα δόμησης, χωρίς να προσδιορίζει χιλιοστά η κάτι άλλο. Συγκεκριμένα αναφέρει: "Στον τάδε περιέρχεται και το 1/4 ποσοστό αδιαίρετα από το μελλοντικό δικαίωμα δόμησης". Αυτό το τελευταίο δε δηλώνεται καθόλου, σωστά? 

Επειδή εχω μπλέξει τα μπούτια μου...... Εχω δυωροφη κατοικία αποτελούμενη απο ισόγεια κατοικια 140τμ με 400/1000 , 2 διαμερισματα 1ου οροφου που εχουν αλλα 400/1000 και δικιαωμα υψουν 200/1000 Τα ακινητα ανηκουν στου 2 συζυγους με ποσοστα 50% ο καθενας Πως δηλωνω τα στοιχεια του οικοπεδου;;;Η ερωτηση μου εχει να κανει με το ποσοστο 50% ... Πως μπλεχτηκα ετσι δε ξερω 

κατοικια 140τμ πλήρης κυριότητα 50%, οικόπεδο Χ τμ πλήρης κυριότητα 20% στον καθένα και πάει λέγοντας για κάθε οριζόντια ιδιοκτησία. Στο τέλος όταν θα αθροίσεις τα ποσοστά στο οικόπεδο όλων των ιδιοκτησιών θα πρέπει να σου προκύπτει το 100%. 

Καλησπέρα στη κοινότητα...   Ερώτηση γιατί κόλλησα...   Αγροτεμάχιο με κτίσματα : Δηλώνω τα κτίσματα στο πίνακα 1 με τα αντίστοιχα μέτρα? αγροτεμαχίου ( δεν έχει γίνει σύσταση οριζοντίου)   και αντίστοιχα στο πίνακα 2 τα μέτρα του αγροτεμαχίου με τη συνολική επιφάνεια κτισμάτων.   Μια επιβεβαίωση η διόρθωση παρακαλώ, να τελειώνω να πάω για ψήσιμο..! 

Πίνακας 1 κτίσματα μόνο. Όχι στοιχεία οικοπέδου.  
  
Πίνακας 2 αγροτεμάχια (με την επιφάνεια κτισμάτων). 
  
Καλή όρεξη. 
